
Jtylorbi  articuli  genu  majorem  praebent  varietatem 
symptomatum,  quam  morbi  aliorum  articulorum  sunt- 
que  vulgo  vehementiores , graviores  difficiliusque 
curantur;  quamobrem  in  cura  diligentia  maxima  est 
adbibenda;  sensibilitas  enim  articuli  genu  est  tanta, 
ut  laesiones  externae,  exiguae  illae  quidem,  pericu- 
losissimos habere  possint  effectus.  Ut  autem  me- 
thodum curandi  aptam  singulis  morbis  articuli  genu 
adhibeamus  diagnosin  accurate  ponamus  necesse  est. 

Errores  quidem,  lector  benevole,  qui  in  hac  dis- 
sertatiuncula  tibi  occurrant,  benigne  excuses,  quaeso, 
in  memoriam  revocans,  hocce  primum  esse  tironis 
in  arte  nostra  opusculum. 

Arthromeningitis  (Sq&qop,  articulus,  mem- 

brana) significat  inflammationem,  quae  sedem  habet 
in  membranae  telae  cellulosae,  aut  synoviali,  aut 
ligamentis,  aut  cartilaginibus,  aut  periosteo.  De- 

cursas  ejus  aetate  recentiore  diligenter  observatus 
et  diagnosticis  symptomatibus  a similibus  morbis 
accurate  distinctus  est. 

Symptomata . Inflammatio  ligamentorum  dolore 
oritur  plus  ininusve  vehemente,  qui  pressione  et 
motu  auctus  cumque  caloris  sensu  in  parte  affecta 
conjunctus  est,  mox  intumescentia  elastica,  tensa, 
non  fixa,  splendens  atque  in  vehementiori  inflam- 
mationis gradu  rubra  et  contactu  valde  dolens. 
Dolores  extenduntur  ad  tendinum  cursum  atque  in 
partem  membri,  quod  interdum  intumescit.  Semper 
ad  vehementiorem  inflammationis  gradum  febris  ac- 
cedit. 

Inflammatio  ligamentorum  chronica  originem  du- 
cit vel  ab  acuta,  vel  paulatim  oritur  cum  exiguo 
dolore,  qui  modo  pressione  motuque  cognoscitur; 
porro  cum  intumescentia  molli,  elastica,  non  colo- 
rata, quae  interdum,  ut  dolor,  in  singulis  partibus 
est;  maxime  autem  membrum  totum  occupat  atque 
aucta  splendet,  cum  varicibus  pefmixta.  Tumore 
aucto  demacescit  membrum,  curvatur  in  articulo 
atque  omnis  flexio  propter  ligamentorum  et  telae 
cellulosae  crassitudinem  impossibilis  est;  aeger  gra- 
vitatis, maciei,  caloris  sensum  in  membro  toto  habet, 
interdum  dolores  sunt  vehementiores.  — Hae  liga- 

mentorum  inflammationes  relinquunt  saepe  rigidita- 
tem; in  vehementiori  gradu  sub  finem  exsudatio 
oritur,  in  mediocri  concrescunt  ligamenta  inter  se 
et  ancylosis  saepe  sequitur;  interdum  perforat  ex- 
sudatio fibrillas  ligamentorum,  tumor  albus  oritur, 
Hydrarthrus  etiam,  imo  Pyarthrus  apparet. 

Inflammatio  ligamentorum  est  non  confundenda 
cum  rheumatismo  articulorum,  qui  tantum  irritatio, 
nullo  modo  inflammatio  est;  in  hac  modo  apparet 
intumescentia,  illi  autem  deficit;  praeterea  articulus 
rheumatismo  affectus  potest  moveri,  quamquam  do- 
lores non  desunt,  et  in  Arthromeningitidem,  quae 
nequit  negari,  transire. 

Oedema  rheumaticum  vel  exsudatio  lymphatica 
distinguitur  ab  inflammatione,  ut  apud  oedema  arti- 
culus moveri  et  tumescentia,  quae  est  mollior  ne- 
que elastica,  modo  resolvi  possit. 

In  Phlegmone  circumscripta  acuta  tumor  definitur 
una  articuli  parte,  neque  excelsus  neque  elasticus, 
sed  calidus  est  modoque  rubescit. 

Cum  inflammatione  membranae  synovialis  ejus- 
que  exitu  in  abscessum  et  Hydrarthrum  non  con- 
fundenda est.  Quum  vehementes,  obtusi,  flagrantes 
dolores  sint  comites,  tumor  autem  minime  existat, 
qui,  si  adesset,  fluctuatio  etiam  vel  major  vel  minor 

nunquam  deesset,  nec  ex  finibus  capsulae  articuli 
excederet,  dolores  una  vel  majores  vel  minores  ad- 
sunt nec  motus  impeditus  est;  crus  perfecte  extendi 
* 

potest. 

Inflammatio  membranae  synovialis  plerumque 
chronicum  habet  decursum;  a dolore  incipit  modo 
articulum  totum  corripiente,  modo  fixo,  usque  ad 
octavum  vel  decimum  morbi  diem  maximum  vehe- 
mentiae gradum  attingente.  Intumescentia  oritur 
partim  augmento  voluminis  ipsius  membranae  proxi- 
maeque  telae  cellulosae,  partim  autem,  id  quod 
summi  momenti  est,  aucta  secretione  et  accumula- 
tione synoviae.  In  articulo  affecto  fluctuatio  repe- 
ritur,  quia  membrana  synovialis  aut  crassescit,  aut 
iu  latus  ejus  iuternum  et  externum  lympha  effusa 
est,  quamobrem  etiam  motus  articuli  altiore  in  gradu 
impeditus  est.  — Intumescentia  forma  est  varia  se- 
cundum articulos  varios.  Secundum  Brodie  in 
genu  articulo  anterior  et  inferior  pars  femoris  sub 
musculis  extensoribus,  ubi  tela  cellulosa  inter  hos 
musculos  et  os  sita  est,  intumescit;  item  intume- 
scentia inter  ligamentum  patellae  et  ligamenta  late- 
ralia invenitur.  Humor  in  articuli  cavo  collectus 
facit,  ut  massa  adiposa  ad  hanc  regionem,  ubi  par- 
tium externarum  resistentia  est  minima,  compellatur. 

— Inflammatio  ubi  secessit,  humor  resorbetur  atque 
articulus  formam  naturalem  mobilitatemque  crebro 
accipit;  plerumque  autem  remanet  rigiditas  et  intu- 
mescentia. Praeter  haec  morbi  symptomata  plus 
minusve  vehemens  existit  febris  symptomatica,  quae 
habet  characterem  inflammatorium. 

Inflammatio  membranae  synovialis  minime  cum 
rheumatismo  articulorum  et  cum  inflammatione  cete» 
rarum  partium  articuli  ejusq.ue  exitu  commutanda 
est;  signum  gravissimum  est  dolor  profundus,  ob- 
tusus, et  mordens,  qui  motu  augetur.  Si  tumor  et 
fluctuatio  exstat,  aut  membrana  fibrosa  inflammata 
est,  aut  membranae  synovialis  inflammatio  jam  in 
suppurationem  et  Hydrarthrum  transiit. 

Inflammationis  atque  ulcerationis  sedes  primaria 
potest  esse  etiam  in  articuli  cartilaginibus,  quae 
hinc  extenditur  in  alias  articuli  partes. 

Initio  morbi  aeger  sentit  dolorem  exiguum  et 
praetereuntem,  articuli  motu  auctum,  sed  quiete 
disparentem,  paulatim  continuum  et  progredientem 
ab  articulo  in  os  totum,  praecipue  in  latere  interno 
tibiae  capitis  sedentem.  Post  longius  tempus  intu- 
mescit articulus  cum  inflammatione  externa  levi, 
intumescentia  est  exigua,  non  fluctuans,  definitam 
articuli  formam  habens. 

Diagnosis  ab  illa  inflammationis  membranae  sy- 
novialis discrepat,  quia  in  ista  initio  dolor  est  exi- 
guus, paulatim  vehemens,  in  hac  vice  versa.  Alte- 
rum inflammationis  cartilaginum  proprium  symptoma 
hoc  est,  ut  dolor  primo  tempore  sine  ulla  intumescen- 
tia adsit,  tum  augmento  doloris  accedat  exigua  in- 
tumescentia, quae  naturalem  habet  articuli  formam. 

Pyarthron  s.  Arthropyosis  (uq&qov,  articulatio 
et  nvcodic,  suppuratio,  abscessus  articuli,  Gelenk- 
eiterung,  Gelenkabscefs)  significat  suppurationem 
in  cavo  articuli  cujusdam,  quae  originem  ducit  ex 
locali,  aut  universali  morbo,  et  symptomatibus  suis 
totoque  decursu  differt  ab  aliis  suppurationibus  in 
articuli  cavo.  — Arthropyosis  est  morbus  aut  idio- 
pathicus, aut  symptomaticus.  Animadvertimus  in- 
terdum hunc  morbum  ex  causa  rheumatica  ortum, 
saepe  vero  metastases  ad  articulos  cernuntur,  deni- 
que gignitur  laesionibus  mechanicis,  contusione, 
plaga,  vulneribus  in  articulum  penetrantibus  et  ma- 
joribus et  minoribus,  id  quod  Boyer  post  punctio- 
nem, quam  ad  Hydrarthrum  genu  sanandum  fecerat, 
vidit.  Quibus  in  casibus  tumescit  articulus  affectus, 
aegroti  de  magna  tensione  et  pulsante  dolore  que- 
runtur, membrum  dimidium  in  flexione,  d*midium  in 
extensione  habent,  ut  ligamenta  laxentur,  omnis 


11 


motas  articuli  affecti  valde  auget  dolorem;  integu- 
menta cutanea  colorem  exhibent  naturalem,  interdum 
vero  inflammatione  rubescunt;  febris  vehemens  cum 
pulsu  frequente,  parvo  in  hoc  statu  exstat;  deliria 
raro  desunt,  quae  aegrotum  detrudunt  in  conditio- 
nem miserrimam,  imo  lethalem.  Praecipue  animad- 
vertimus magnam  laesionem  functionis  organorum 
digerentium,  nonnullique,  si  genu  articulus  sedem 
habet  morbi,  se  dolorificum  in  ventriculi  regione 
sensum  observasse  dicunt.  Quae  res  omnes  non 
depelluntur  quiete,  methodo  antiphlogistica , sed 
abscessus  formatur  horripilatione;  ligamenta  capsu- 
laria extenduntur  et  in  affecto  genu  articulo  tollitur 
patella,  quae  fit  mobilior,  et  fluctuatio  in  latere  utro- 
que cognosci  potest,  — Suppuratione  formata  febris 
hecticae  speciem  inducit;  functio  semper  est  sub- 
lata. Aegrotus  minimo  motu  dolorem  vehementissi- 
mura  sentit,  quia  cariosis  ossium  finibus  molles  par- 
tes teruntur;  abscessu  aperto  celeriter  tabescit,  co- 
lor fit  luridus,  semper  febricitat  et  universa  virium 
jactura  miser  moritur,  quia  saepissime  accedente 
diarrhoea  colliquativa  vita  exstinguitur. 

Facillime  potest  Pyarthrus  confundi  cum  abscessu 
bursae  mucosae,  attamen  differt  ab  hoc  et  ab  om- 
nibus extra  ligamentum  capsulare  sitis  abscessibus 

situ  profundo  maximaque  omnium  symptomatum  ve- 
hementia. 

Hydrarthrum  cum  articuli  abscessu  commiscere 
potes.  In  accumulatione  serosa,  praesertim  si  arti- 
culum genu  tenet,  interdum  clarissimam  fluctuatio- 
nem animadvertimus.  Hic  vero  parum,  vel  nihil 
doloris  adest,  aegrotus  membrum  movere  et  pres- 
sionem graviorem  ferre  potest.  Integumenta  sunt 
adstricta  et  normalia,  normalem  vitae  turgorem  ex- 
hibent, in  abscessu  vero  laxa  et  flaccida,  etsi  nullus 
locus  futuram  ruptionem  indicat. 

Plana  lipomata  cum  Pyarthro  non  facile  pos- 
sunt permutari.  Tumores  autem  lymphatici  in  re- 
gione articuli,  potissimum  ubi  hi  multis  musculis 
circumdantur,  difficilius  ab  Arthropyosi  discernuntur, 
tamen  expedite  et  sine  dolore  membrum  movere  si- 
nunt magisque  localem,  adstrictam  subglobosam  in- 
tumescentiam  exhibent,  cutis  tensior,  articulus  non 
aequabiliter  expansus  apparet.  Ad  articuli  cavum 
viam  sibi  aperire  et  in  Arthropyosin  transire  queunt. 

Fungus  l 'laematodes  et  fungus  medullaris  in  ar- 
ticulis non  minus  occurrunt,  tumor  autem  magis 
unum  articuli  locum  tenet,  cutis  valde  est  tensa, 
tactus  tumorem  elasticum  invenit,  minime  vero 
fluctuationem  altam. 

Aneurysmata  aeque  ac  fungus  unam  articuli 
partem  occupant,  locus  maxime  elevatus  ibi  semper 
apparet,  ubi  expansum  ruptumque  vas  residet. 

Extravasaia  sanguinis  laesiones  articuli  imme- 
diate excipiunt  et  postremo  in  Arthropyosin  transire 
possunt,  sed  propter  subitam  originem  cum  Pyartliro 
confundi  nequeunt. 

Gonarthrocace.  Jam  antiquissimi  scriptores  Rha- 
zes,  Avie  en  na  aliique  hunc  morbum  descripserunt 
sub  nomine  spinae  ventosae,  quam  Severinus 
paedarthrocacen  ac  sequentes  auctores  tumorem 
album  scrophulosum  nominabant.  Rust  ejus  men- 
tionem facit  cariei  centralis  profundae. 

Cujus  morbi  origo  atque  sedes  est  structura  ossis 
cellulosa  telaque  medullaris  Blumenbachii;  saepe 
apprehendit  morbus  tibiae  caput,  quamquam  non 
potest  negari  condylos  quoque,  praecipue  condylum 
internum  affici;  plerumque  invenitur  in  hominibus 
scrophulosis,  oritur  tamen  etiam  ex  inflammatione 
telae  fibrosae.  Hic  morbus  habet  stadia  quatuor, 
stadium  inflammationis,  stadium  intumescentiae,  sta- 
dium ulcerationis,  denique  stadium  eruptionis. 

Primum  stadium  designatur  profundo  terebrante 
dolore,  qui  raro  crescit  pressione  externa  atque 

concentratus  est  in  substantia  ossis  finium;  saepe 
exacerbatur  sub  vesperam  et  stragulorum  calore, 
efficit  noctem  inquietam  et  genu  nudato  decrescit. 
Mane  aegrotus  rigorem  atque  impeditum  motum  pa- 
titur, qui  tamen  in  membri  usu  evanescit,  deinde 
saepe  lassitudo  et  gravitas  membri  animadvertitur. 
Quae  symptomata  durare  per  menses  multos  et  ve- 
hementia diversa  reverti  possunt;  attamen  crescunt, 
progrediuntur  usque  ad  pedis  articulum  et  efficiunt 
in  personis  irritabilibus  affectiones  febriles,  si  ma- 
lum adhuc  dynamicum  fit  organicum,  id  est,  si  in 
stadium  secundum  transit  et  intumescentia  articuli 
finium  apparet. 

Qui  tumor  non  aequabiliter,  ut  in  tumore  albo, 
super  articulum  genu  totum  extenditur,  sed  respon- 
det ambitui  alterutrius  condyli,  igitur  circumscriptus 
est,  affectae  parti  conformis.  Plerumque  condylus 
tibiae  internus  est  sedes  intumescentiae  atque  ce- 
terae ossis  partes  serius  consentiunt;  tumor  est  tactu 
durus,  et  potest  accurate  explorari  ejusdem  exten- 
sio, per  partes  molles,  quae  non  aliam  mutationem 
organicam  quam  calorem  auctum  et  venarum  intu- 
mescentiam  ostendunt.  Interdum  si  periosteum  prae- 
cipue patitur;  tactu  singulos  locos  dolentes,  pasto- 
sos  auctamque  temperiem  reperimus.  Una  cum  iii- 

tumescentia  amplificata  crescunt  articuli  immobilitas, 
lassitudo  et  dolores  in  conatu  incedendi,  insomnia 
impotentiaque  crus  ostendendi;  denique  morbus 
transit  in  stadium  tertium  seu  ulcerationis. 

Aegrotus  potest  non  incedere  neque  crus  exten- 
dere; dolores  intolerabiliter  augentur,  somnum  au- 
ferunt effieiuntque  virium  tabem,  partes  molles,  a 
quibus  articulus  circumdatus  est,  calent,  splendent 
passimque  rubent;  uno  aut  pluribus  locis  cooritur 
tumor  fluctuans,  crus  macrescit;  denique  unus  vel 
plures  loci  aperiuntur,  unde  fit,  ut  multum  ichoris 
foetentis,  aquosi,  specillum  argenteum  nigrificantis 
emanet,  qua  apertione  stadium  quartum  significatur, 
quod  in  exitu  mali  decursum  habere  potest  varium;  in- 
terdum autem,  si  sanies  secreta  in  articuli  cavum  effun- 
ditur, vel  ulceratio  ligamentorum  et  cartilaginum  se- 
quitur gangraenosa  destructione  articuli  totius,  qua 
febris  typhosa  inducitur,  hoc  stadium  brevissimum 
celeriter  morte  finitur. 

Gonarthrocace  confundi  potest  modo  in  stadio 
quarto  cum  stadio  ultimo  tumoris  albi,  quod  carie 
peripherica  articuli  capitum  et  eruptione  in  exter- 
num finitur.  Si  evolvuntur  illi  morbi,  diversissimi 
sunt;  nam  causae  decursusque  variant.  Initio  jam 
intumescentia  in  tumore  albo  in  totum  articulum 

aequaliter  extensa,  liydrarthrus  seniper  sequens,  do- 
lor in  articulum  et  praesertim  in  cartilagines  pro- 
grediens, vehementia  major  omnium  inflammationis 
symptomatum,  quae,  ut  visus  et  tactus  docent,  in 
partes  molles  extenduntur;  porro  degeneratio  par- 
tium mollium  proximarum  spongiose  se  contrectans, 
sub  quibus  ossa  immutata  sentiri  possunt;  denique 
transitus  in  cariem  periphericam  sunt  sufficientia 
symptomata  diagnostica. 

Steatoma  aliique  tumores , qui  ex  articuli  finibus 
progrediuntur  praebere  possunt,  modo,  si  perfectis- 
simi sunt,  forma  externa  similitudinem  cum  Gonar- 
throcace. 

Hydrathrus  vdqaqd-qoQ,  ab  vSmq  et  aq&qov,  re- 
ctius Hydrarthrum,  hydrops  articuli,  Gelenkwasser- 
sucht,  Gliedwasser,  morbus  jam  innotuit  medicis 
veteribus.  Galenus,  Celsus,  Paulus  Aegi- 
neta,  praecipue  Fallopius  ejus  mentionem  faciunt, 
attamen  sine  dubio  crediderunt  se  animadvertere 
Hydrarthrum,  si  quis  articuli  morbus,  specie  externa 
illi  similis,  indole  autem  plane  diversus,  exstaret. 

Hydrarthrus  significat  humoris  accumulationem 
in  ligamentis  capsularibus,  qua  haec  extenduntur 
ad  intumescentiam , quae  mollis,  circumscripta,  di- 
giti pressione  recedens,  nullam  impressionem  relin- 

quens,  distincte  fluctuans,  parum  dolens  neque  cu- 
tem mutans  apparet  in  parte  anteriori  lateribusque, 
ubi,  si  valde  augetur,  maxime  prominet  in  latere 
interno , patellae  cujusque  tendine  quasi  in  partes 
duas  est  diffissa  seque  ad  superiorem  partem  sub 
femoris  musculos  potest  extendere.  Patella  prorsum 
propellitur,  valde  movetur  et  evadit,  si  eam  depri- 
mimus, statim  in  altitudinem  pressione  remittente; 
in  cruris  flexione  fit  major  tensiorque  intumescentia 
in  lateribus,  in  extensione  fluctuatio  distinctior;  ar- 
ticuli motus  est  parum  impeditus. 

Plerumque  malum  lente  evolvitur,  interdum  tamen 
acutius,  quamobrem  dividitur  in  Hydrarthrum  acutum 
et  chronicum.  Morbus  nasci  potest  ex  rheumatica 
affectione,  ex  nimia  commemoratione  in  locis  humidis 
praesertim  si  corporis  motio  exigua  est,  sed  conti- 
nua etiam  articuli  intensione,  porro  metastasi,  cor- 
poris mobilibus,  quae  sunt  in  articuli  cavo,  omnino 
omnibus  causis,  quae  efficiunt,  ut  membranae  sy- 
novialis inflammatio  provocetur  (Lassus  Tom.  I. 
pag.  308  seq. ). 

Quamvis  morbus  est  plane  localis,  tamen  malum 
causa,  quae  in  corpore  humano  est,  provocari  potest 
Russei  in  nonnullis  hujusmodi  casibus  originem  sy- 
philiticam, alii  scrophulosarn  habuerunt,  sicut  Boyer 

affirmat  morbi  causam  saepe  rheumatismum  modo 
acutum,  modo  chronicum  esse. 

Idem  morbus  differt  ab  Arthromeningitide,  in  qua 
quoque  synoviae  aucta  secretio  est,  dolore,  qui  co- 
mitatur inflammationem;  ab  articuli  finium  passione 
discernitur  eo,  quod  in  hac  dolore  vehemens,  quam- 
vis articuli  forma  immutata,  aegrotum  per  longum 
tempus  terribilem  in  modum  excruciat  aegrotusque 
sua  sponte  non  potest  uti  articulo;  at  in  Hydrarthro 
articuli  motus  tantopere  immutatus  est,  quantopere 
synoviae  accumulatio  augetur. 

Extravasata  in  articulum  sanguinea,  quae  om- 
nino non  tam  frequentia  sunt  quam  Hydrarthrus, 
nisi  sunt  sequelae  vehementium  laesionum  mechani- 
carum, apparent  cum  intumescentia  pastosa. 

In  abscessu  simplice  nunquam  febris  desidera- 
tur vehemens,  quam  in  Hydrarthro  rarissime  anim- 
advertimus. 

Ab  tumore  albo  ita  discernimus  Hydrarthrum,  ut 
ille  tactui  pastosus  elasticusque  appareat,  non  fluctuet, 
pallidus  sit  suaque  forma  enormis  existat,  ad  se 
evolvendum  longiore  utatur  tempore,  functionemque 
multo  magis  impediat.  In  altioribus  gradibus  tumor 
albus  invicem  inaequalis  durusque,  cum  singulis  tu- 
moribus undantibus  mixtus  est. 

Denique  ab  Hydrarthro  distinguitur  in  bursis  mu- 
cosis accumulatio  sede  alteriori,  eoque,  quod  humor 
ab  altero  latere  ad  alterum  pelli  non  potest  et  in 
genu  non  elevatur  patella,  si  pressionem  adhibemus 
in  latere  utroque. 

Hydrops  bursae  mucosae,  Hygroma , Wasser- 
sucht  der  Schleirnbeutel,  significat  morbum,  qui  par- 
tim  hydropi  telae  cellulosae,  articulorum,  vaginae 
ligamentorum  appropinquat,  quo  fit,  ut  ejus  origo 
illi  Hydrarthri,  Anasarcae  et  Ganglii  prope  affinis 
sit,  partim  similis  sit  tumorum  cysticorum  forma- 
tioni, quamobrem  non  semper  clare  diagnosci  potest; 
maxime  decurrit  chronice. 

Hydrops  bursae  mucosae  solet  inveniri  in  pa- 
tella, ubi  intumescentia  circumscripta,  elastica  aut 
fluctuans  sine  rubore,  dolore  vel  magna  articuli  lae- 
sione reperitur.  Per  nonnullas  hebdomades  crescit 
malum  in  illis  locis  pressione  frictioneque,  quod 
rheumatismo  provocatur;  ceterum  quoque  secretio- 
nes suppressae,  exanthemata  causae  esse  dicuntur. 
Longum  post  tempus  cystis  concrescit  cum  cute, 
quae  tum  expallescit.  Massa  cysti  inclusa,  quae  initio 
est  aquae  similis,  apparet  crassa,  floccida,  flava,  mel- 
ligena,  denique  gelatinosa,  granosa,  cartilaginosa  et 
cornui  similis.  Si  intumescentia  aperitur,  bursa  infiain- 

inatur  ac  secretio  solet  adhuc  post  longius  tempus 
adesse,  accipit  autem  speciem  decolorem,  pus  ve- 
rum non  evacuatur.  Si  Hydrops  bursae  mucosae 
acute  oritur,  intumescentia  formatur  paucis  horis, 
a doloribus  vehementibus  statim  comitata,  qui  sem- 
per  augentur  una  cum  increscentia  tensioneque;  si- 
mul fluctuat  omnibus  locis,  quo  differt  ab  abscessu; 
integumentum  rubescit  ultra  tumoris  fines,  functio- 
que proximi  articuli  valde  impeditur. 

Quocum  morbo  non  potest  commutari  Pseudo- 
erysipelas,  quod  ruborem  obscurum,  lividum,  duri- 
tiem proximarum  partium  praebet  atque  inaequaliter 
plane  extenditur. 

Cum  Hydrarthro  potest  malum  haud  facile  con- 
fundi, quamquam  ille  plerumque  adest,  si  pressione 
tumor  ad  latera  utraque  patellae  prominens  ad  in- 
fimum pellitur  atque  patella  elevatur. 

Fungus  articuli  s.  tumor  albus  articuli , Glied- 
schwamm,  weisse  Gelenkgeschwulst,  sive  etiam  An- 
cylosis spuria  s.  Arthrophyma  adenochondrium,  seu 
intumescentia  massae  adiposae  glandulosae  et  car- 
tilaginum articuli,  significat  degenerationem  chronice 
decurrentem  mollium  partium  articulum  circumdan- 
tium, ubi  ossium  peripheria  consensualiter  corripi- 
tur et  sequitur  perturbatio  cariosa  eorum  sicut  ar- 

ticuli.  Qui  morbus  apparet  omnibus  in  articulis* 
praesertim  tamen  in  genu  articulo  mortem  non  raro 
provocans*  aut  vitam  morbosam  sustentans. 

Quod  attinet  ad  formam  externam*  quaedam  si- 
militudo cum  Gonarthrocace  negari  nequit*  quam- 
obrem  morbi  ambo*  quamvis  maxime  varii,  inter  se 
saepe  confunduntur*  aut  habentur  tumoris  albi  for- 
mae* dum  Gonarthrocace  dicebatur  tumor  albus 
scropliulosus*  hic  autem  rheumaticus*  ut  fecit  Bell. 
Denique  Rust  sententiam  tulit,  tumorem  album 
scrophulosum  ab  Bell  ita  nominatum,  plane  alium 
morbum  ac  diversum  esse  a rheumatico*  quem  ipse 
tumorem  album  proprie  sic  dictum  seu  fungum  ar- 
ticuli vocat. 

Tumor  albus  decurrit  modo  acute*  modo  chro- 
nice* quod  pendet  ex  inflammationis  intensitate  et 
extensitate,  quae  incedit  ad  articuli  ambitum*  ple- 
rumque membranam  capsularem  atque  cartilagines 
deligit  sedem  primariam  suam  * a quibus  transit  in 
-ligamenta,  tendines  membranasque  fibrosas.  Cujus 
inflammationis  praesentia  significat  primum  stadium 
morbi. 

Ineunte  morbo  chronico  aegrotus  sentit  gravi- 
tatem levemque  lassitudinem  in  articulo  , potest 
minus  facile  articulum  movere  quam  antea;  brevi 


tempore  oritur  dolor  rapidus,  qui  progreditur  ultra 
articulum , augescit  stragulorum  calore , quietem 
nocturnam  interpellat,  articulus  debet  nudari  postre- 
moque  symptomata  ita  augentur,  ut  aegrotus  de- 
sideret quietem  ; singuli  loci , praecipue  condyli 
eorumque  cartilagines,  digiti  pressione  dolent,  tem 
perie  aucta  sine  ulla  coloris  cutanei  mutatione.  — 
In  stadio  secundo  incipit  articuli  circuitus  doloribus 
ac  symptomatis  durantibus  tumescere;  modo  intu- 
mescentia singulis  locis  apparet,  modo  progreditur 
ad  articulum  totum  ultraque  eum,  sed  non  est  cir- 
cumscripta, valde  calescens,  elastica,  nullas  digiti 
impressiones  relinquit,  spongiosa  albaque,  singulis 
locis,  qui  premuntur,  maxime  dolens,  nitens,  aut 
coloris  rubide  lividi. 

Quia  hic  tumor  nititur  non  solum  in  eo,  quod 
proximae  partes  intumescant  atque  degeneratio  in- 
cipiat, sed  etiam  secretio  synoviae  augeatur,  vario 
modo  sese  exhibet.  Dolores  in  hoc  statu  ad  sum- 
mum gradum  evehuntur,  aegrotus  potest  vix  pres- 
sionem sustinere  neque  membrum  movere,  quod 
curvatum  aut  potius  flexum  apparet  et  macrescit. 
Quo  ex  statu,  qui  potest  persistere  per  aliquot 
menses  ipsosque  annos,  degenerationis  progreditur 
morbus  in  stadium  tertium.  — Loci  dolentes  fiunt 

rubide  lividi,  molles  fluctuantesque,  tumor  augetur, 
si  oedema  accedit,  dolores  pulsant;  febris  haud  raro 
jam  existit;  aegrotus  se  sentit  languidum,  incipit 
macrescere,  appetitus  ciborum  minuitur,  denique 
apparet  species  hectica;  tumor  aperitur  pluribus  iu 
locis,  ex  quibus  multum  humoris  foetentis  atque 
ichoris  sicut  sanguis  purus  effluit.  Specillo  quo- 
quoversus ductus  ipsique  loci  cariosi  in  ossium  peri 
pheria  inveniuntur.  Oui  status  potest  secretione 
aucta,  dolore  modo  crescente,  modo  desinente, 
aegroto  autem  membro  uti  non  valente,  persistere 
per  menses  ipsosque  annos;  sed  aeger  semper  ma- 
gis macrescit,  denique  moritur. 

Morbus,  qui  decursum  obtinet  magis  acutum, 
haud  raro  incipit  Arthromeningitide  vehemente  una 
cum  febri,  rheumaticae  non  dissimili.  Omnia  sym- 
ptomata sunt  clariora  et  vehementiora  decursusque 
brevior.  Adulti  magis  quam  infantes  dicuntur  huic 
formae  subjecti. 

Idem  morbus,  ut  jam  dictum  est,  habet  sedem 
partibus  in  mollibus,  quae  articulum  circumdant, 
degeneratioque  primo  in  tela  cellulosa,  tum  in  ten- 
dinibus, ligamentis,  membranis.  # 

Nicolai  debemus  gratias  quam  maximas  agere, 
quod  anatomice  tales  articulos  degeneratos  variis  in 

morbi  stadiis  accurate  exploravit.  Ouo  auctore  pri- 
mum stadium  dicitur  praebere  majorem  sanguinis 
copiam,  sicut  formationem  majoris  numeri  vasorum 
sariguiferorum;  tela  cellulosa  impleta  erat  lympha, 
albide  subflava,  plerumque  coagulata,  aliae  telae 
nihil  aliud  ostendebant  nisi  majorem  sanguinis  co- 
piam. — In  secundo  stadio  fit,  ut  massa  impleta 
appareat  magis  fixa,  coagulo  similis,  lardo  aequalis 
consistentia  atque  striis  albis  perstricta  sit,  quae 
vasa  clausura  habentur.  Vasa  compellunt  singulis 
locis  maculas  rubras,  quibus  appropinquantibus  ob- 
servatur massa  mollis,  coerulea  caseosa.  In  stadio 
tertio  inveniebantur  non  tantum  mutatio  coloris  cu- 
tanei: ulcera  fistulosa  oedemaque,  sed  etiam  in  tela 
cellulosa  humor  fuscus,  sanguineus,  substantia  or- 
ganica non  soluta,  tendines,  ligamenta  et  periosteum 
massa  caseosa,  lurida,  molli  obductum;  membrana 
capsularis  spissata,  mollita  et  rubefacta;  fistulae 
per  massam  luridam  decurrentes,  cute  vasis  copiosa 
obductae  et  usque  ad  ossis  superficiem  extensae, 
quae  nudata  atque  cariosa  est.  Arteriae  erant  con- 
clusae, venae  autem  valde  extensae. 

Occurrunt  nonnulli  articulorum  morbi,  qui  tumo- 
rem album  magis  minusve  simulare  possunt,  ergo 
ab  eo  debent  dignosci. 

Differentiam  hujus  morbi  a Gonarthrocace  et  Hy« 
drarthro  jam  supra  commemoravimus,  quamobrem 
dignosci  amplius  non  necesse  esset,  nisi  Arthrome- 
ningitis,  quae  habet  sedem  in  membrana  synoviali, 
et  Arthropyosis  possent  confundi  cum  tumore  albo; 
illud  quidem  malum  multum  ab  hoc  differt.  Inflamma- 
tio variis  vehementiae  gradibus  manifestari  potest, 
articuli  functio  turbatur,  aegrotus  dolorem  motu  ac 
pressione  auctum  patitur ; febris  inflammatoria  rarius 
deficit;  intumescentia  producitur  eo,  quod,  copia 
synoviae  majore  secreta,  membrana  synovialis  ex- 
tenditur, quapropter  tumor  non  solum  magis  limi- 
tatus et  circumscriptus  est  quam  tumor  albus,  ve- 
rum etiam  in  diversis  artubus  vario  modo  formatur. 
Fluctuatio  haud  perspicue  animadvertitur.  Tumor 
autem  primo  hujus  morbi  tempore  nondum  adest, 
sed  serius  existit.  Saepe  etiam  evenit,  ut  articulus 
loco  affecto  proximus  simul  dolere  incipiat,  simili 
modo  ut  in  Arthrocace. 

Arthropyosis  est  inflammationis  exitus,  dolor 
existit  vehemens,  qui  pressione  aut  motu  augescit, 
tumor  fluctuans  et  integumenta  articuli  frigent  ac 
flavescunt. 

Sanguinis  effusioni  intra  articulum  vis  externa 
praecedit,  unde  potest  non  facile  confundi. 

Corpora  seu  concrementa  iibrosa  seu  cartilaginea 
articulorum,  Arthronci  tuberculosi  (S  we  di  au  r),  sunt 
corpuscula  cartilaginea  vel  ossea,  soluta  vel  pen- 
dentia ad  membranam  synovialem,  quae  membri  usum 
impediunt.  Plerumque  efficiunt  loco  mutato  dolores, 
qui  subito  incipiunt,  quibus  membri  functio  statim 
inhibetur  aegrotoque  necessitas  articulo  parcendi 
imponitur,  quo  facto  dolores  depelluntur;  doloris 
locus  interdum  est  semper  idem.  Corpuscula  facile 
sentiuntur  sub  articuli  ligamentis  tamquam  corpus 
magnitudinis  pisi  vel  amygdalae  mobile,  quod  quidem 
se  statim  subducit  digito  investiganti,  situm  saepe- 
munero  mutat  ac  potest  pressione  aut  quibusdam 
motibus  ad  articuli  regionem  aliquam  adpelli,  raro 
est  fixum.  Interdum  corpus  subito  effugit  plures 
per  menses  nullamque  molestiam  aegrotus  sentit;  at 
articulo  celeriter  vehementerque  extense  dolor,  ut 
Desault  testatur,  reducitur.  Si  plurima  corpuscula 
adsunt,  conatu  articulum  movendi  crepitus  cooritur 
fragori  similis,  quasi  cartilaginum  aut  ossium  partes 
tererentur,  quam  sententiam  Guentlier  protulit. 

Plerumque  symptomata  magis  minusve  elucentia 
articuli  irritati  vel  inflammati  soleant  praecedere; 
articulus  est  paululum  tumidus,  frigore pressione 
motuque  sensibilis,  debilior  atque  doloribus  rheu- 

maticis  affectus.  Saepissime  corpuscula  in  genu, 
ubi  sentiuntur  in  latere  superiori  externo,  tamen 
etiam  premi  possunt  sub  patellam  contra  condylum 
internum.  Aegrotus  debet  in  flexione  dimidia  crus 
habere,  si  plura  adsunt,  paulum  claudicat  pedemque 
recte  provideque  ponit  in  fundo;  conatus  standi 
atque  eundi  adducit  molestias,  potestque  fieri  im- 
possibilis. 

Causae  sunt  contusio  vel  intensio  continua,  aut 
praegressi  dolores  rheumatici  genu  articuli. 

Quaecumque  sententiae  de  origine  corpusculo- 
rum propositae  sunt,  opinio  Laennecii,  corpuscula 
in  superficie  externa  membranae  synovialis  oriri  at- 
que, dum  paulatim  pellantur  in  articuli  cavitatem, 
post  se  trahere  membranam  synovialem,  maxima 
gaudet  auctoritate. 

Confusio  symptomatum  cum  doloribus  articuli 
rheumaticis  atque  arthriticis  haud  facile  committitur, 
quia  dolores,  quos  articuli  corpora  movent,  motibus 
quibusdam  subito  apparent,  et  quiete  observata  aut 
alio  motu  facto  aeque  celeriter  evanescunt.  Deni- 
que corpus  mobile  clare  sentiri  et  moveri  loco  po- 
test. Ossificatio  ligamenti  articuli  est  plurimis  in 
casibus  latior,  planior  neque  mutat  locum  neque 
molestiam  parat. 

THESES. 


1.  Mereurium  in  morbis  syphiliticis  curandis  reji- 
ciendum censeo. 

2.  Sedes  doloris  non  semper  sedes  morbi. 

3.  Signum  virginitatis  certum  nullum  est. 

4.  Certum  graviditatis  signum  non  exstat. 


